РЕШЕНИЕ НА КОМИСИЯТА
от 20 август 2007 година
за изменение на Решение 2007/31/ЕО за определяне на преходни мерки по отношение на изпращането от България до други държави-членки на някои продукти от секторите на месото и млякото, обхванати от Регламент (ЕО) № 853/2004 на Европейския парламент и на Съвета
(нотифицирано под номер C(2007) 3894)
(Текст от значение за ЕИП)
(2007/586/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално член 42 от него,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като има предвид, че:
(1)
Решение 2007/31/ЕО на Комисията (2) определя преходни мерки по отношение на изпращането от България до други държави-членки на някои продукти от секторите на месото и млякото, обхванати от приложение III към Регламент (ЕО) № 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (3). Тези продукти следва да бъдат изпратени от България единствено, ако са обработени в преработвателно предприятие, включено в приложението към това решение.
(2)
България поиска някои предприятия да се добавят към списъка в приложението към Решение 2007/31/ЕО. Компетентните органи гарантираха, че понастоящем тези предприятия напълно отговарят на изискванията на Общността. Следователно списъкът в това приложение следва съответно да се актуализира. За по-голяма яснота е целесъобразно това приложение да се замести с приложението към настоящото решение.
(3)
Решение 2007/31/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО СТАНОВИЩЕ:
Член 1
Приложението към Решение 2007/31/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 20 август 2007 година.